Karl Bleibtreu
Store norske leksikon,Språk og litteratur,Litteratur i verden,Europa,Tysklands litteratur,Tysklands litteratur på 1800-tallet
Karl Bleibtreu var en tysk forfatter og litteraturkritiker. Han var en av de viktigste bidragsyterne til den tyske naturalismen.
Etter filosofistudier arbeidet Bleibtreu en periode som avisredaktør i Berlin, samtidig som han skrev litteraturanmeldelser, før han ble forfatter på heltid. Hans viktigste bidrag til litteraturen var det programmatiske skriftet Revolution der Literatur (1886), inspirert av Émile Zola. I tidsrommet 1888–1890 ga han ut tidsskriftet Die Gesellschaft: Realistische Wochenzeitschrift für Literatur, Kunst und Leben sammen med Michael Georg Conrad (1846–1927).Bleibtreu skrev naturalistiske fortellinger med skarp brodd mot det bestående samfunn, blant annet Traum aus dem Leben des Dichterlords (1880), en forherligelse av opprøreren Lord Byron, Schlechte Gesellschaft (1885) samt dramaet Feueranbeter (1881). Som forfatter er han i dag nærmest glemt, men ansett som en viktig teoretiker og toneangivende litteraturkritiker i sin tid. Les mer i Store norske leksikon Tysklands litteratur litteraturkritikk Eksterne lenker Karl Bleibtreu i Projekt Gutenberg-DE Karl Bleibtreu i Deutsche Biographie